**Konsultimi publik për Draft – Koncept Dokumentin për “*Aplikimin për vende pune nga pjesëtarët e komuniteteve jo-shumicë që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimin në gjuhën serbe*“**

**Hyrje**

Koncept Dokumenti: “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe*” (Në tekstin e mëtejmë: Koncept Dokumenti) është hartuar nga Ekipi përgjegjës për hartimin e Koncept dokumentit i themeluar me Vendimin e Sekretarit të Zyrës së Kryeministrit - Nr. Ref:. 251/2018, 16.08.2018 (Në tekstin e mëtejmë: Ekipi). Ekipi ka pasur përkrahjen e vazhdueshme nga Qendra Evropiane për Çështje të Minoriteteve në Kosovë (ECMI Kosova), dhe bashkëpunimin me Komisionin për Verifikimin e Diplomave të lëshuara nga Universiteti i Mitrovicës së Veriut.

Ekipi gjatë hartimit dhe finalizimit të koncept dokumentit ka bërë një analizë të përgjithshme të gjendjes së arsimit në gjuhën serbe në Republikën e Kosovës. Kjo është bërë me qëllimin, që ky Koncept Dokument të shërbejë edhe si dokument për strategjinë afatgjate të Republikës së Kosovës për përfshirjen e arsimit në gjuhën serbe brenda kornizës institucionale të Republikës së Kosovës. Në rrjedhë kësaj, synohet të propozohet një zgjidhje, e cila do t’u mundësojë shtetasve të Republikës së Kosovës, të cilët kanë marrë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe, që të aplikojnë për punësim dhe për marrjen e licencave dhe provimeve profesionale.

***Qëllimi i konsultimit***

Pas hartimit të draft Koncept Dokumentit nga Grupi punues, të njëjtat janë qarkulluar për konsultim paraprak sipas nenit 7 të Rregullores Nr. 09/2011 e Punës së Qeverisë tek të gjitha institucionet e përfshira në proces.

Faza e konsultimit më publikun sipas nenit 32 Rregullores Nr. 09/2011 e Punës së Qeverisë dhe nenit 7 dhe nenit 9 të Rregullores Nr. 05/ 2016 për standardet minimale për procesin e konsultimit publik, përfshinë gjithashtu konsultimet publike përmes platformës elektronike për i ofron mundësinë institucioneve, organizatave të ndryshme të shoqërisë civile dhe palëve tjera me interes/të interesuara.

***Hapat që pasojnë pas realizimit të konsultimit***

Pas marrjes së inputeve lidhur me draft Koncept Dokumentin për “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe”*, Grupi punues do të shqyrtoj secilin koment veç e veç dhe si rezultat i shqyrtimeve të kontributeve dhe rekomandimeve, do të hartohet drafti i Koncept Dokumentit i përmirësuar final.

Gjithashtu do të përgatitet Raporti i Konsultimit i cili do të përfshijë informatat mbi procesin e konsultimit sikurse përcaktohet në Rregulloren për standardet minimale për procesin e konsultimit.

***Afati përfundimtar dhe dërgimi i kontributit dhe rekomandimeve***

Afati për dorëzimin e komenteve/sugjerimeve është **10 prill 2019.**

Komentet/sugjerimet duhet të dërgohen tek: znj. Arife Gashi, Zyrtare e lartë për Koordinim të Politikave në Sekretariatin Koordinues të Qeverisë në kuadër të ZKM në adresën: Arife.gashi@rks-gov.net

Ju lutem që sipas nevojës ta përcjellni dokumentin në sektoret relevante të institucionit tuaj!

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni duke kontribuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)

**Komentet nga organizata**

Ju lutem jepni komentet tuaja së bashku me informatat në vijim:

Emri i organizatës komentuese:

Fushat kryesore me interes të organizatës:

Informatat kontaktuese të organizatës (adresa, e-mail, numri i telefonit):

Data e komentit:

***E mirëpres pjesëmarrjen tuaj në këtë konsultim publik.***

***Me respekt,***

***Arben Krasniqi***

***Drejtor i Sekretariatit Koordinues të Qeverisë në kuadër të Zyrës së Kryeministrit të Kosovës***

**Shtojcat:**

* Draft Koncept Dokumenti për “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe”*,